Kriza e emigrantëve ndan shoqërinë polake
Vendimi i udhëheqësit bjellorus për t’i lëshuar emigrantët drejt BE-së përmes pyjeve të ngrirë të Polonisë, ka krijuar ndasi në radhët e shoqërisë polake mes atyre që duan të ndihmojnë emigrantët dhe atyre që duan mbrojtjen e kufirit 
Mijëra emigrantë vazhdojnë të presin në Bjellorusi për të hyrë në Bashkimin Evropian nëpërmjet Polonisë. Siç njofton korrespondentja e Zërit të Amerikës, Elizabeth Cherneff, kriza e ka ndarë shoqërinë polake mes atyre që duan t’i ndihmojnë emigrantët dhe atyre që refuzojnë hapjen e kufijve të vendit. Emigrantët varrosin njërin prej tyre, Mustafanë. Ai ishte një nga të pafatët mes mijëra emigrantëve që përpiqen të hyjnë në Bashkimin Evropian duke kaluar nga Bjellorusia për në Poloni. I ardhur nga Jemeni deri në Bjellorusi, ai humbi jetën për shkak të të ftohtit, urisë dhe rraskapitjes, pasi kishte hyrë në territorin e BE-së përmes pyjeve polakë. Vendimi i udhëheqësit bjellorus Alexander Lukashenko për t’i dërguar emigrantët drejt kufirit të Bjellorusisë me Poloninë, ka krijuar ndasi në shoqërinë polake. Konservatorët kundërshtojnë pranimin e emigrantëve. Ata kanë demonstruar në rrugë për të kërkuar deportimin e personave që kanë arritur të hyjnë në Poloni. thotë Patryk Miernowski, nga organizata konservatore studimore “Ordo Luris”. Edhe liberalët polakë kanë demonstruar në rrugët e Varshavës, duke kërkuar që kriza të menaxhohet duke lënë mënjanë ndjenjat nacionaliste dhe që autoritetet të lejojnë ndihmat për emigrantët. thotë demonstruesi Marek. Organizatat që ndihmojnë emigrantët e paktë që arrijnë të kalojnë kufirin thonë se ka shumë polakë që dëshirojnë të ndihmojnë emigrantët, por se ka edhe pjesë të konsiderueshme të popullsisë që i refuzon ata. ”, thotë Karolina Szymanska, nga Fondacioni “Ocalenie”. Vëzhguesit ndërkombëtarë i akuzojnë udhëheqësit polakë se kanë zgjedhur të anashkalojnë faktorin humanitar dhe të fokusohen vetëm tek konflikti gjeopolitik me Bjellorusinë dhe Rusinë. thotë Marta Prochwicz-Jazowska, nga Fondi Gjerman Marshall, në Poloni. Kriza e emigrantëve i ka rrënjët politike tek konfrontimi mes Varshavës dhe Minskut. Por dëmi i saj është shumë i prekshëm. Emigrantët janë duke jetuar nëpër barraka në Evropën lindore, ndërsa presin një zgjidhje mes konfliktit gjeopolitik.